Астанада 6 оқушы ағылшын тілінде ҰБТ тапсырады
DATE: 15:13, 24 Мамыр 2018 | GMT +5
TITLE: Астанада 6 оқушы ағылшын тілінде ҰБТ тапсырады
URL: https://kaz.inform.kz/news/astanada-6-okushy-agylshyn-tilinde-ubt-tapsyrady_a3263271/
META: DATE: 15:13, 24 Мамыр 2018 | GMT +5
TOTAL WORDS: 136
AUTHOR(S):
TEXT: «Биыл Астанада 5 870 оқушы мектеп бітіреді. Олардың 90 проценті - 5 329 оқушы Ұлттық бірыңғай тестілеуге қатысады. Оның ішінде, 3 293 оқушы қазақ тілінде, 2030 - орыс тілінде және 6 оқушы - ағылшын тілінде тапсырады», - делінген қалалық білім басқармасының хабарламасында. Атап айтқанда, ағылшын тіліндегі сынақтан Спектрум мектебінің 3 түлегі және №8, 4 және 77 мектеп оқушылары өтеді. «Сонымен бірге, ҰБТ Астанадағы 3 университет базасында ұйымдастырылады. Гумилев атындағы Еуразия ұлттық университеті, С. Сейфуллин атындағы Қазақ агротехникалық университеті және Қазақ экономика, қаржы және халықаралық сауда университеті. ҰБТ өткізу орындарында онлайн көрсетілім қызметімен қамтамасыз етілген», - деп хабарлады мекеме. Айта кетейік, Астана қаласында ҰБТ 2018 жылдың 20 маусынан 1 шілдеге дейін өтеді. Өткізу уақыты: сағат 9. 30-ға дейін. Еске сала кетсек, Астананың білім басқармасы қоршаған ортаны қорғау мақсатында жалпы білім беру мектептерінен әуе шарларын ұшырмауды талап етті
